CELEX: 32007R0973
Language: sk
Date: 2007-08-20 00:00:00
Title: Nariadenie Komisie (ES) č. 973/2007 z  20. augusta 2007 o zmene a doplnení niektorých nariadení ES týkajúcich sa určitých štatistických oblastí na účely implementácie štatistickej klasifikácie ekonomických činností NACE Revision 2

21.8.2007   
            
            
               SK
            
            
               Úradný vestník Európskej únie
            
            
               L 216/10
            
         
      NARIADENIE KOMISIE (ES) č. 973/2007
   z 20. augusta 2007
   o zmene a doplnení niektorých nariadení ES týkajúcich sa určitých štatistických oblastí na účely implementácie štatistickej klasifikácie ekonomických činností NACE Revision 2
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (1), a najmä jeho článok 6 ods. 1 písm. b),
   keďže:
   
               (1)
            
            
               Zavedenie aktuálnej klasifikácie má kľúčový význam pre pokračujúce úsilie Komisie zmodernizovať tvorbu štatistiky Spoločenstva tak, aby pravdivo zobrazovala ekonomickú realitu tým, že zohľadňuje technologický rozvoj a štrukturálne zmeny v ekonomike.
            
         
               (2)
            
            
               Nariadením (ES) č. 1893/2006 sa na tento účel zaviedla zrevidovaná štatistická klasifikácia ekonomických činností s názvom NACE Revision 2 (ďalej len „NACE Rev. 2“).
            
         
               (3)
            
            
               Na základe článku 6 nariadenia (ES) č. 1893/2006 Komisia musí prijať potrebné vykonávacie opatrenia na vykonávanie tohto nariadenia v súvislosti s používaním NACE Rev. 2 v rôznych štatistických oblastiach.
            
         
               (4)
            
            
               Zavedenie revidovanej štatistickej klasifikácie ekonomických činností vyžaduje najmä zmenu určitých odkazov na NACE Rev. 1 alebo NACE Rev. 1.1 a zmenu viacerých relevantných nástrojov. Z toho dôvodu je potrebné zmeniť a doplniť tieto nástroje: nariadenie Komisie (ES) č. 1726/1999 z 27. júla 1999, ktorým sa vykonáva nariadenie Rady (ES) č. 530/1999 o štrukturálnej štatistike príjmov a nákladov práce, pokiaľ ide o definíciu a prenos informácií o nákladoch práce (2); nariadenie Komisie (ES) č. 1916/2000 z 8. septembra 2000 o vykonávaní nariadenia Rady (ES) č. 530/1999 o štrukturálnej štatistike príjmov a nákladov práce, pokiaľ ide o definíciu a prenos informácií o štruktúre príjmov (3); nariadenie Komisie (ES) č. 2163/2001 zo 7. novembra 2001 o technických spôsoboch prenosu štatistických údajov o cestnej nákladnej doprave (4); nariadenie Komisie (ES) č. 1216/2003 zo 7. júla 2003, ktorým sa vykonáva nariadenie Európskeho parlamentu a Rady (ES) č. 450/2003 o indexe nákladov práce (5); nariadenie Komisie (ES) č. 1983/2003 zo 7. novembra 2003, ktorým sa vykonáva nariadenie Európskeho parlamentu a Rady (ES) č. 1177/2003 o štatistike Spoločenstva o príjmoch a životných podmienkach (EU-SILC), pokiaľ ide o zoznam cieľových primárnych premenných (6); nariadenie Komisie (ES) č. 753/2004 z 22. apríla 2004, ktorým sa vykonáva rozhodnutie Európskeho parlamentu a Rady č. 1608/2003/ES vo vzťahu k štatistike o vede a technike (7); nariadenie Komisie (ES) č. 912/2004 z 29. apríla 2004, ktorým sa vykonáva nariadenie Rady (EHS) č. 3924/91 o zavedení štatistických zisťovaní týkajúcich sa priemyselnej výroby Spoločenstva (8); nariadenie Komisie (ES) č. 1450/2004 z 13. augusta 2004, ktorým sa vykonáva rozhodnutie Európskeho parlamentu a Rady č. 1608/2003/ES o vypracovaní a vývoji štatistík Spoločenstva o inovácii (9); nariadenie Komisie (ES) č. 430/2005 z 15. marca 2005, ktorým sa vykonáva nariadenie Rady (ES) č. 577/98 o organizácii výberového zisťovania pracovných síl v Spoločenstve v súvislosti s kodifikáciou, ktorá sa bude od roku 2006 používať na prenos údajov, ako aj na využitie časti výberového súboru na zbieranie údajov v súvislosti so štrukturálnymi premennými (10); nariadenie Komisie (ES) č. 782/2005 z 24. mája 2005, ktorým sa ustanovuje formát pre odosielanie výsledkov štatistík o odpadoch (11).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre štatistické programy zriadeného rozhodnutím Rady 89/382/EHS, Euratom (12),
            
         PRIJALA TOTO NARIADENIE:
   Článok 1
   Nariadenie (ES) č. 1726/1999 sa týmto mení a dopĺňa takto:
   
               1.
            
            
               Za článok 2 sa vkladá článok 2a:
               „Článok 2a
               Prechodné opatrenia na vykonávanie NACE Rev. 2
               Členské štáty zašlú Komisii (Eurostatu) výsledky zisťovania nákladov práce za kalendárny rok 2008 podľa NACE Rev. 2 aj podľa NACE Rev. 1.1, v druhom uvedenom prípade sa táto povinnosť vzťahuje len na tabuľku A a len na úroveň kategórií NACE Rev. 1.1.“
            
         
               2.
            
            
               Príloha II a príloha III sa menia a dopĺňajú v súlade s prílohou I k tomuto nariadeniu.
            
         Článok 2
   Príloha I a príloha II k nariadeniu (ES) č. 1916/2000 sa menia a dopĺňajú v súlade s prílohou II k tomuto nariadeniu.
   Článok 3
   V nariadení (ES) č. 2163/2001 sa názov „NACE Rev. 1“ v prílohe nahrádza názvom „NACE Rev. 2“.
   Článok 4
   Nariadenie (ES) č. 1216/2003 sa týmto mení a dopĺňa takto:
   
               1.
            
            
               Názvy „NACE Rev. 1“ sa v celom texte a v prílohe nahrádzajú názvom „NACE Rev. 2“.
            
         
               2.
            
            
               „Kategórie L, M, N a O“ sa v článku 4 a v prílohe IV nahrádzajú „sekciami O až S“.
            
         
               3.
            
            
               „Kategórie C až K“ sa v prílohe IV nahrádzajú „sekciami B až N“.
            
         Článok 5
   V nariadení (ES) č. 1983/2003 v poznámke pod čiarou č. 22 prílohy sa názov „NACE Rev. 1.1“ nahrádza názvom „NACE Rev. 2“ a výraz „Rev. 1.1“ sa nahrádza výrazom „Rev. 2“.
   Článok 6
   Príloha k nariadeniu (ES) č. 753/2004 sa mení a dopĺňa v súlade s prílohou III k tomuto nariadeniu.
   Článok 7
   Nariadenie (ES) č. 912/2004 sa týmto mení a dopĺňa takto:
   
               1.
            
            
               Článok 1 sa nahrádza takto:
               „Článok 1
               Oblasť zisťovania uvedená v článku 1 nariadenia (EHS) č. 3924/91 sa určí na základe odkazu na populáciu zisťovania a sledovanú jednotku.
               Populáciu zisťovania za referenčné obdobie tvoria podniky, ktorých hlavná činnosť alebo jedna z ich vedľajších činností je zaradená do sekcií B alebo C klasifikácie ekonomických činností v Európskom spoločenstve (NACE Rev. 2) stanovených v nariadení Európskeho Parlamentu a Rady (ES) č. 1893/2006 (13).
               Sledovanou jednotkou je podnik podľa definície v nariadení Rady (EHS) č. 696/93 o štatistických jednotkách na účely pozorovania a analýzy výrobného systému v Spoločenstve. Členské štáty môžu pri zbere údajov ako sledovanú jednotku použiť inú štatistickú jednotku, ako zašlú údaje o podniku Eurostatu.
            
         
               2.
            
            
               Článok 3 sa nahrádza takto:
               „Článok 3
               S cieľom splniť povinnosť členských štátov zaviesť metódy zisťovania určené na uľahčenie zberu údajov od jednotiek predstavujúcich aspoň 90 % vnútroštátnej výroby pre každú triedu NACE uvedenú v článku 3 ods. 2 nariadenia (EHS) č. 3924/91 členské štáty stanovujú metódy zisťovania umožňujúce zber údajov, ktoré predstavujú aspoň 90 % vnútroštátnej výroby pre každú triedu sekcií B a C NACE Rev. 2.“
            
         Článok 8
   Príloha k nariadeniu (ES) č. 1450/2004 sa mení a dopĺňa v súlade s prílohou IV k tomuto nariadeniu.
   Článok 9
   V nariadení (ES) č. 430/2005 sa názov „NACE Rev. 1.1“ v prílohe II nahrádza názvom „NACE Rev. 2“.
   Článok 10
   Príloha k nariadeniu (ES) č. 782/2005 sa mení a dopĺňa v súlade s prílohou V k tomuto nariadeniu.
   Článok 11
   Nadobudnutie účinnosti
   Toto nariadenie nadobúda účinnosť dvadsiatym dňom nasledujúcim po dni jeho uverejnenia v Úradnom vestníku Európskej únie.
   Uplatňuje sa od 1. januára 2008 okrem článku 4, ktorý sa uplatňuje od 1. januára 2009.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. augusta 2007
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. EÚ L 393, 30.12.2006, s. 1.
   
      (2)  Ú. v. ES L 203, 3.8.1999, s. 28. Nariadenie zmenené a doplnené nariadením (ES) č. 1737/2005 (Ú. v. EÚ L 279, 22.10.2005, s. 11).
   
      (3)  Ú. v. ES L 229, 9.9.2000, s. 3. Nariadenie zmenené a doplnené nariadením (ES) č. 1738/2005 (Ú. v. EÚ L 279, 22.10.2005, s. 32).
   
      (4)  Ú. v. ES L 291, 8.11.2001, s. 13.
   
      (5)  Ú. v. EÚ L 169, 8.7.2003, s. 37. Nariadenie naposledy zmenené a doplnené nariadením (ES) č. 224/2007 (Ú. v. EÚ L 64, 2.3.2007, s. 23).
   
      (6)  Ú. v. EÚ L 298, 17.11.2003, s. 34.
   
      (7)  Ú. v. EÚ L 118, 23.4.2004, s. 23.
   
      (8)  Ú. v. EÚ L 163, 30.4.2004, s. 71.
   
      (9)  Ú. v. EÚ L 267, 14.8.2004, s. 32.
   
      (10)  Ú. v. EÚ L 71, 17.3.2005, s. 36.
   
      (11)  Ú. v. EÚ L 131, 25.5.2005, s. 26.
   
      (12)  Ú. v. ES L 181, 28.6.1989, s. 47.
   
      (13)  Ú. v. EÚ L 393, 30.12.2006, s. 1.“
   
      PRÍLOHA I
      Prílohy II a III k nariadeniu Komisie (ES) č. 1726/1999, zmenenému a doplnenému nariadením (ES) č. 1737/2005, sa menia a dopĺňajú takto:
      
                  1.
               
               
                  Názov „NACE Rev. 1.1“ sa v celom texte nahrádza názvom „NACE Rev. 2“.
               
            
                  2.
               
               
                  „Kategórie C-K a M-O NACE Rev. 1.1“ sa nahrádzajú „sekciami B-N a P-S NACE Rev. 2“.
               
            
                  3.
               
               
                  „Kategória L NACE Rev. 1.1“ sa nahrádza „sekciou O NACE Rev. 2“.
               
            
                  4.
               
               
                  Výraz „NACE Rev. 1.1, 74.50“ sa v celom texte nahrádza výrazom „NACE Rev. 2, 78.20“.
               
            
   
      PRÍLOHA II
      Prílohy I a II k nariadeniu (ES) č. 1916/2000, zmenenému a doplnenému nariadením (ES) č. 1738/2005, sa menia a dopĺňajú takto:
      
                  1.
               
               
                  Názov „NACE Rev. 1.1“ sa v celom texte nahrádza názvom „NACE Rev. 2“.
               
            
                  2.
               
               
                  V prílohe II sa „kategórie C až K a M až O“ v celom texte nahrádzajú „sekciami B až N a P až S“.
               
            
                  3.
               
               
                  V prílohe II sa „kategória L“ v celom texte nahrádza „sekciou O“.
               
            
                  4.
               
               
                  V prílohe II sa výraz „NACE Rev. 1.1, 74.50“ nahrádza výrazom „NACE Rev. 2, 78.20“.
               
            
   
      PRÍLOHA III
      Časť 1 prílohy k nariadeniu Komisie (ES) č. 753/2004 sa mení a dopĺňa takto:
      
                  1.
               
               
                  Názov „NACE“ sa v celom texte nahrádza názvom „NACE Rev. 2“.
               
            
                  2.
               
               
                  Odsek 5.11 sa nahrádza takto:
                  „Štatistické výsledky podľa odvetví ekonomickej činnosti (NACE Rev. 2) sa členia na tieto divízie, skupiny, triedy a agregáty NACE Rev. 2:
                  ‚01, 02, 03‘,‚05, 06, 07, 08, 09‘,‚10 až 33‘, ‚10, 11, 12‘, ‚10, 11‘, ‚12‘, ‚13, 14, 15‘, ‚13‘, ‚14‘, ‚15‘, ‚16, 17, 18‘, ‚16‘, ‚17‘, ‚18‘, ‚19‘, ‚20‘, ‚21‘, ‚22‘, ‚23‘, ‚24‘, ‚25, 26, 27, 28, 29, 30‘, ‚25‘, ‚25.40‘, ‚26‘, ‚26.1‘, ‚26.2‘, ‚26.3‘, ‚26.4‘, ‚26.5‘, ‚26.6‘, ‚26.7‘, ‚27‘, ‚28‘, ‚29‘, ‚30‘, ‚30.1‘, ‚30.2‘, ‚30.3‘, ‚30.4‘, ‚31‘, ‚32‘, ‚32.50‘, ‚33‘, ‚35, 36‘, ‚37, 38, 39‘, ‚41, 42, 43‘, ‚45, 46, 47‘, ‚49, 50, 51, 52, 53‘, ‚55, 56‘, ‚58, 59, 60, 61, 62, 63‘, ‚61‘, ‚62‘, ‚63‘, ‚64, 65, 66‘, ‚68‘, ‚69, 70, 71, 72, 73, 74, 75‘, ‚72‘, ‚77, 78, 79, 80, 81, 82‘, ‚84, 85‘, ‚86‘, ‚87, 88‘, ‚90, 91, 92, 93‘, ‚94, 95, 96, 97, 98, 99‘, ‚01 až 99‘.“
               
            
   
      PRÍLOHA IV
      Príloha k nariadeniu (ES) č. 1450/2004 sa mení a dopĺňa takto:
      
                  1.
               
               
                  Časť 2 sa nahrádza takto:
                  „Ako minimum budú pokryté podniky v sekciách B, C, D, E, H, K NACE Rev. 2 a v divíziách 46, 58, 61, 62, 63 a 71 NACE Rev. 2.“
               
            
                  2.
               
               
                  Časť 5 ods. 1 sa nahrádza takto:
                  „Všetky výsledky sa poskytujú v členení podľa odvetví ekonomickej činnosti (NACE Rev. 2) na úrovni jednotlivých sekcií a podľa nasledujúcich veľkostných tried v závislosti od počtu zamestnancov: 10 – 49 zamestnancov, 50 – 249 zamestnancov, viac ako 249 zamestnancov.“
               
            
                  3.
               
               
                  Časť 5 ods. 2 sa nahrádza takto:
                  „Všetky výsledky sa poskytujú v členení podľa odvetví ekonomickej činnosti (NACE Rev. 2) na úrovni jednotlivých divízií.“
               
            
   
      PRÍLOHA V
      Príloha k nariadeniu (ES) č. 782/2005, ktorým sa ustanovuje formát pre odosielanie výsledkov štatistík o odpadoch, sa mení a dopĺňa takto:
      Zoznam C sa nahrádza takto:
      
         „Zoznam C –   položka ekonomickej činnosti
         
                     Položka č.
                  
                  
                     Kód NACE Rev. 2
                  
                  
                     Opis
                  
               
                     1
                  
                  
                     Divízia 01
                  
                  
                     Pestovanie plodín a chov zvierat, poľovníctvo a služby s tým súvisiace
                  
               
                     Divízia 02
                  
                  
                     Lesníctvo a ťažba dreva
                  
               
                     2
                  
                  
                     Divízia 03
                  
                  
                     Rybolov a akvakultúra
                  
               
                     3
                  
                  
                     Sekcia B
                  
                  
                     Ťažba a dobývanie
                  
               
                     4
                  
                  
                     Divízia 10
                  
                  
                     Výroba potravín
                  
               
                     Divízia 11
                  
                  
                     Výroba nápojov
                  
               
                     Divízia 12
                  
                  
                     Výroba tabakových výrobkov
                  
               
                     5
                  
                  
                     Divízia 13
                  
                  
                     Výroba textilu
                  
               
                     Divízia 14
                  
                  
                     Výroba odevov
                  
               
                     Divízia 15
                  
                  
                     Výroba kože a kožených výrobkov
                  
               
                     6
                  
                  
                     Divízia 16
                  
                  
                     Výroba dreva a výrobkov z dreva a korku okrem nábytku; výroba predmetov zo slamy a prúteného materiálu
                  
               
                     7
                  
                  
                     Divízia 17
                  
                  
                     Výroba papiera a papierových výrobkov
                  
               
                     Divízia 18
                  
                  
                     Tlač a reprodukcia záznamových médií
                  
               
                     8
                  
                  
                     Divízia 19
                  
                  
                     Výroba koksu a rafinovaných ropných produktov
                  
               
                     9
                  
                  
                     Divízia 20
                  
                  
                     Výroba chemikálií a chemických produktov
                  
               
                     Divízia 21
                  
                  
                     Výroba základných farmaceutických výrobkov a farmaceutických prípravkov
                  
               
                     Divízia 22
                  
                  
                     Výroba výrobkov z gumy a plastu
                  
               
                     10
                  
                  
                     Divízia 23
                  
                  
                     Výroba ostatných nekovových minerálnych výrobkov
                  
               
                     11
                  
                  
                     Divízia 24
                  
                  
                     Výroba a spracovanie kovov
                  
               
                     Divízia 25
                  
                  
                     Výroba kovových konštrukcií, okrem strojov a zariadení
                  
               
                     12
                  
                  
                     Divízia 26
                  
                  
                     Výroba počítačových, elektronických a optických výrobkov
                  
               
                     Divízia 27
                  
                  
                     Výroba elektrických zariadení
                  
               
                     Divízia 28
                  
                  
                     Výroba strojov a zariadení i. n.
                  
               
                     Divízia 29
                  
                  
                     Výroba motorových vozidiel, návesov a prívesov
                  
               
                     Divízia 30
                  
                  
                     Výroba ostatných dopravných prostriedkov
                  
               
                     13
                  
                  
                     Divízia 31
                  
                  
                     Výroba nábytku
                  
               
                     Divízia 32
                  
                  
                     Iná výroba
                  
               
                     Divízia 33
                  
                  
                     Oprava a inštalácia strojov a prístrojov
                  
               
                     14
                  
                  
                     Sekcia D
                  
                  
                     Dodávka elektriny, plynu, pary a studeného vzduchu
                  
               
                     15
                  
                  
                     Divízia 36
                  
                  
                     Zber, úprava a dodávka vody
                  
               
                     Divízia 37
                  
                  
                     Čistenie a odvod odpadových vôd
                  
               
                     Divízia 39
                  
                  
                     Ozdravovacie činnosti a ostatné činnosti nakladania s odpadom
                  
               
                     16
                  
                  
                     Divízia 38
                  
                  
                     Zber, spracúvanie a likvidácia odpadov; recyklácia materiálov
                  
               
                     17
                  
                  
                     Sekcia F
                  
                  
                     Stavebníctvo
                  
               
                     18
                  
                  
                      
                  
                  
                     Servisné služby:
                  
               
                     Sekcia G okrem 46.77
                  
                  
                     Veľkoobchod a maloobchod; oprava motorových vozidiel a motocyklov
                  
               
                     Sekcia H
                  
                  
                     Doprava a skladovanie
                  
               
                     Sekcia I
                  
                  
                     Ubytovacie a stravovacie služby
                  
               
                     Sekcia J
                  
                  
                     Informácie a komunikácia
                  
               
                     Sekcia K
                  
                  
                     Finančné a poisťovacie činnosti
                  
               
                     Sekcia L
                  
                  
                     Činnosti v oblasti nehnuteľností
                  
               
                     Sekcia M
                  
                  
                     Odborné, vedecké a technické testovanie a analýzy
                  
               
                     Sekcia N
                  
                  
                     Administratívne a podporné služby
                  
               
                     Sekcia O
                  
                  
                     Verejná správa a obrana; povinné sociálne zabezpečenie
                  
               
                     Sekcia P
                  
                  
                     Vzdelávanie
                  
               
                     Sekcia Q
                  
                  
                     Zdravotníctvo a sociálna pomoc
                  
               
                     Sekcia R
                  
                  
                     Umenie, zábava a rekreácia
                  
               
                     Sekcia S
                  
                  
                     Ostatné činnosti
                  
               
                     Sekcia T
                  
                  
                     Činnosti domácností ako zamestnávateľov; nediferencované činnosti v domácnostiach produkujúce tovar na vlastné použitie
                  
               
                     Sekcia U
                  
                  
                     Činnosti extrateritoriálnych organizácií a združení
                  
               
                     19
                  
                  
                     Trieda 46.77
                  
                  
                     Veľkoobchod s odpadom a šrotom
                  
               
                     20
                  
                  
                      
                  
                  
                     Odpad vznikajúci v domácnostiach
                     (Nie je položkou NACE)
                  
               
                     TA
                  
                  
                     Spolu
                  
                  
                     Spolu“